title: ปลาแค้ติดหินสามแถบ 
context: ปลาแค้ติดหินสามแถบ (อังกฤษ: Three line hill-stream catfish; ชื่อวิทยาศาสตร์: Glyptopthorax trillineatus) เป็นปลาน้ำจืดชนิดหนึ่ง อยู่ในวงศ์ปลาแค้ (Sisoridae) เป็นปลาแค้ติดหินชนิดหนึ่งที่มีลำตัวเพรียวยาว ครีบหางเว้าลึก ลำตัวสีน้ำตาลหรือคล้ำอมเหลือง มีแถบสีเหลืองสดพาดลำตัวตามแนวยาวตรงกลางหลังและด้านข้างไปถึงโคนครีบ ครีบสีเหลืองและมีแต้มสีคล้ำ มีขนาดประมาณ 10 - 15 เซนติเมตร 
  พบใหญ่สุด 30 เซนติเมตร
  พบอาศัยอยู่เฉพาะลำธารและน้ำตกในระบบ พบในแม่น้ำสาละวินเท่านั้น และมีรายงานพบที่จีน, อินเดียและเนปาลด้วย มีพฤติกรรมอาศัยอยู่เป็นกลุ่ม โดยจะหันหน้าสู้กับกระแสน้ำ อาหารได้แก่ แมลงน้ำและลูกปลา ลูกกุ้งขนาดเล็ก
  เป็นปลาที่ไม่พบบ่อยมากนัก แต่นิยมเลี้ยงเป็นปลาสวยงาม ที่บางครั้งพบมีขายในตลาดปลาสวยงาม โดยมีชื่อเรียกว่า "ฉลามทอง"
  ปลาแค้ติดหินสามแถบ มีชื่อเรียกในภาษาเหนือว่า "ก๊องแก๊ง"
question: ปลาแค้ติดหินสามแถบจัดว่าเป็นปลาน้ำจืดชนิดหนึ่งจัดอยู่ในวงศ์อะไร
answers.text: วงศ์ปลาแค้ (Sisoridae)